**บทนำ**

ปัจจุบันการติดตามและการประเมินผลพบว่ามีความสำคัญและจำเป็นต่อการบริหารงานเป็นอย่างยิ่งเนื่องจากการติดตามและการประเมินผล เป็นการประเมินผลการปฏิบัติงานของปีที่ผ่านมา ว่ามีความสอดคล้องกับแผนงานที่วางไว้หรือไม่ รวมทั้งการมีส่วนร่วมของภาคประชาชนอย่างแท้จริง เทศบาลตำบลคลองทรายขาว ในฐานะเป็นองค์กรการปกครองส่วนท้องถิ่น มีภาระหน้าที่จะต้องให้การบริหารแก่ประชาชนตามพระราชบัญญัติเทศบาล พ.ศ. 2596 จึงจำเป็นที่จะต้องติดตามและประเมินผลแผนพัฒนาท้องถิ่น เพื่อประเมินประสิทธิภาพและประสิทธิผลของการดำเนินงานในด้านต่าง ๆ เพื่อใช้ในการเปรียบเทียบการทำงานของปีที่ผ่านมา

**วัตถุประสงค์ของการติดตามและประเมินผล**

1. เพื่อให้การติดตามและการประเมินผลเป็นไปอย่างมีประสิทธิภาพ เกิดประโยชน์ต่อประชาชนและสามารถตอบสนองความต้องการของประชาชนได้เป็นอย่างดี

2. เพื่อให้การติดตามและประเมินผลบรรลุวัตถุประสงค์และเป้าหมายที่วางไว้

3. เพื่อให้รู้ถึงความต้องการที่แท้จริงของประชาชนในพื้นที่เทศบาลตำบลคลองทรายขาว และจะได้แก้ไขปัญหาได้ตรงกับความต้องการของประชาชน

4. เพื่อให้ผู้บริหารได้นำผลการดำเนินงาน มาปรับใช้การการบริหารงานตามนโยบายและการจัดทำแผนพัฒนาท้องถิ่นต่อไป

**กรอบแนวคิดในการติดตามและประเมินผลแผน**

การติดตามเป็นเครื่องมือที่จำเป็นในการปรับปรุงประสิทธิภาพโครงการที่ดำเนินการอยู่ โดยที่การติดตาม (Monitoring) หมายถึงกิจกรรมภายในโครงการซึ่งถูกออกแบบมาเพื่อให้ข้อมูลป้อนกลับ (feedback) เกี่ยวกับการดำเนินงานโครงการ ปัญหาที่กำลังเผชิญอยู่และประสิทธิภาพของวิธีการดำเนินงาน หากมีระบบติดตามของโครงการแล้ว ย่อมส่งผลให้เกิดความล่าช้าในการดำเนินงานให้ลุล่วง ค่าใช้จ่าย โครงการสูงเกินกว่าที่กำหนดไว้ กลุ่มเป้าหมายหลักของโครงการไม่ได้รับประโยชน์หรือได้รับน้อยกว่าที่ควรจะเป็น เกิดปัญหาในการควบคุมคุณภาพของการดำเนินงานเสียเวลาในการตรวจสอบความขัดแย้ง ในการปฏิบัติงานภายในหน่วยงานหรือระหว่างหน่วยงานกับกลุ่มเป้าหมายที่ได้ประโยชน์ จากโครงการที่ตรงกันข้ามหากโครงการมีระบบติดตามที่ดีแล้ว จะก่อให้เกิดประสิทธิภาพในการใช้ต้นทุน (Cost –effective) ดำเนินงานต่าง เช่น การให้ข้อมูลป้อนกลับเกี่ยวกับการบรรลุเป้าหมายของโครงการต่าง ๆ การระบุปัญหาที่เกิดขึ้นในโครงการและเสนอแนวทางแก้ไขปัญหาติดตามดูความสามารถในการเข้าถึงโครงการของกลุ่มเป้าหมาย การติดตามดูประสิทธิภาพในการทำงาน

**ความสำคัญของการประเมินผล**

การประเมินผล เป็นสิ่งหนึ่งที่จำเป็นสำหรับการดำเนินการ เช่นเดียวกับการติดตามเพราะผลที่รับจากการประเมินจะใช้ในการปรับปรุง แก้ไข และขยายขอบเขต หรือยุติการดำเนินการ ซึ่งขึ้นอยู่กับวัตถุประสงค์ของการประเมิน การประเมินผลแผนงานจึงเป็นสิ่งที่บ่งชี้ว่าแผนงานที่กำหนดไว้ ได้มีการปฏิบัติหรือไม่อย่างไร อันเป็นตัวชี้วัดว่าแผนหรือโครงการที่ได้ดำเนินการไปแล้วนั้น ให้ผลเป็นอย่างไรนำไปสู่ความสำเร็จตามแผนงานที่กำหนดไว้หรือไม่ อีกทั้งการติดตามและการประเมินผลยังเป็นการตรวจสอบ ว่ามีความสอดคล้องกับการใช้ทรัพยากร (งบประมาณ) เพียงใด ซึ่งผลที่ได้รับจากการติดตามและประเมินผลถือเป็นข้อมูลย้อนกลับ (Feedback) ที่สามารถนำไปใช้ในการปรับปรุงและการตัดสินใจต่อไป

**วิธีการติดตามและประเมินผล**

1. การประเมินประสิทธิผลตามแผนพัฒนา

2. การประเมินประสิทธิภาพการใช้จ่ายงบประมาณปี 2561 ครั้งที่ 1 (รอบเดือนเมษายน 2561)

3. การประเมินความพึงพอใจของประชาชน